Suchinthana/ta-wikipedia huggingface dataset:
மலேசிய மாநிலங்களின் தமிழ்ப்பள்ளிகள்

2020-ஆம் ஆண்டு சனவரி மாதம் மலேசியக் கல்வியமைச்சு வெளியிட்ட புள்ளி விவரங்களின்படி, மலேசியாவில் 527 தமிழ் தொடக்கப் பள்ளிகள் செயல்பாட்டில் இருந்தன. அந்தப் பள்ளிகளில் 80,569 மாணவர்கள் கல்வி பயின்றார்கள். இந்தப் பள்ளிகளில் சிலாங்கூர் மாநிலத்தைச் சேர்ந்த இரு பள்ளிகள் மூடப்பட்டு இட மாற்ற பட்டியலில் உள்ளன.

2020-ஆம் ஆண்டு சூன் மாதம் மலேசியக் கல்வியமைச்சு வெளியிட்ட புள்ளி விவரங்களின்படி, மலேசியாவில் 528 தமிழ் தொடக்கப் பள்ளிகள் உள்ளன. அவற்றில் மொத்தம் 79,309 மாணவர்கள் பயில்கின்றனர்.

2023-ஆம் ஆண்டு செப்டம்பர் மாதம் மலேசியக் கல்வியமைச்சு வெளியிட்ட புள்ளி விவரங்களின்படி, மலேசியாவில் 528 தமிழ் தொடக்கப் பள்ளிகள் உள்ளன. அவற்றில் மொத்தம் 77,693 மாணவர்கள் பயில்கின்றனர். 2022-ஆம் ஆண்டிற்கும் 2023-ஆம் ஆண்டிற்கும் இடையில், ஈராண்டுகளில் தமிழ் மாணவர்களின் எண்ணிக்கை 1616-ஆக குறைந்து விட்டது. ஒவ்வோர் ஆண்டும் தமிழ்ப் பள்ளிகளில் பயிலும் மாணவர்களின் எண்ணிக்கை படிப்படியாகக் குறைந்து வருகிறது.

மலேசியாவில் இட மாற்றத்திற்குக் காத்து இருக்கும் தமிழ்ப்பள்ளிகள் (2022-ஆம் ஆண்டு)

 புக்கிட் ஈஜோக் தோட்டத் தமிழ்ப்பள்ளி (சிலாங்கூர்) (SJKT Ladang Bukit Ijok, Selangor). 

 மின்யாக் தோட்டத் தமிழ்ப்பள்ளி (சிலாங்கூர்) (SJKT Ladang Minyak, Selangor).

மலேசியாவில் புதிதாகத் திறக்கப்பட்ட தமிழ்ப்பள்ளிகள் (2022-ஆம் ஆண்டு)

 தாமான் கெலாடி தமிழ்ப்பள்ளி (கெடா) (SJKT Taman Keladi, Kedah). 

 பண்டார் சிறீ ஆலாம் தமிழ்ப்பள்ளி (ஜொகூர்) (SJKT Bandar Seri Alam, Johor).

மலேசியாவில் மூடப்பட்ட தமிழ்ப்பள்ளிகள் (2022-ஆம் ஆண்டு)

 சுங்கை தீமா தோட்டத் தமிழ்ப்பள்ளி (பேராக்) (SJKT Ladang Sungai Timah, Perak).

 பெடனோக் தோட்டத் தமிழ்ப்பள்ளி (கெடா) (SJKT Ladang Badenoch, Kedah).

புள்ளிவிவரங்கள்

மலேசிய மாநிலங்களின் தமிழ்ப்பள்ளிகள் - 2020 

மலேசியத் தமிழ்ப்பள்ளிகள் - 2020-ஆம் ஆண்டு புள்ளிவிவரங்கள்

மலேசிய மாநிலங்களின் தமிழ்ப்பள்ளிகள் - 2022 

மலேசியத் தமிழ்ப்பள்ளிகள் - 2022-ஆம் ஆண்டு புள்ளிவிவரங்கள்

மலேசிய மாநிலங்கள் மற்றும் மலேசியக் கூட்டரசுப் பிரதேசங்களில் உள்ள தமிழ்ப்பள்ளிகளின் விவரங்கள் பட்டியலிடப்பட்டு உள்ளன. அவற்றுள் திரங்கானு, சபா, சரவாக் மாநிலங்களிலும்; லாபுவான்; புத்திராஜெயா கூட்டரசுப் பிரதேசங்களிலும் தற்போது தமிழ்ப்பள்ளிகள் இல்லை.

மேற்கோள்கள்

மேலும் இணைப்புகள் 

மலேசியாவில் கல்வி‎ 
மலேசியாவில் தமிழ்வழிக் கல்வி
மலேசியத் தமிழ்ப் பள்ளிகள்
மலேசியாவின் தமிழ்ப்பள்ளிகள் பட்டியல்
வாகினி ஸ்டுடியோஸ்

வாகினி ஸ்டுடியோஸ் (Vauhini Studios) என்பது இந்தியத் திரைப்பட தயாரிப்பு நிறுவனம் ஆகும். இது அக்காலத்தில் தெற்காசியாவின் மிகப்பெரிய தயாரிப்பு நிறுவனங்களில் ஒன்றாகும். தெலுங்குத் திரைப்படத்துறையில் பணியாற்றிய இந்தியத் திரைப்பட தயாரிப்பாளரான மூலா நாராயண சுவாமி என்பவரால் வாகினி ஸ்டுடியோஸ் நிறுவப்பட்டது. பிற்காலத்தில், பொம்மிரெட்டி நாகிரெட்டி இந்த நிறுவனத்தினை வாங்கினார். பின்னர் இதை விஜயா வாகினி ஸ்டுடியோஸ் என விஜயா ஸ்டுடியோவுடன் இணைத்தார்.

மேற்கோள்கள் 

சென்னைக் கட்டிடங்கள்
தெலுங்குத் திரைப்படத்துறை
தமிழ்த் திரைப்படத்துறை
காஞ்சி கல்யாணசுந்தரம்

காஞ்சி கல்யாணசுந்தரம் என்பவர் ஒரு இந்திய அரசியல்வாதியாவார். இவர் இந்திய நாடாளுமன்றத்தின் மேலவையான மாநிலங்களவைக்கு தமிழகத்தின் சார்பில்  திராவிட முன்னேற்றக் கழகத்தினால் தேர்ந்தெடுக்கபடார்.

குறிப்புகள் 
 

1982 இறப்புகள்
1909 பிறப்புகள்
திராவிட முன்னேற்றக் கழக அரசியல்வாதிகள்
தமிழ்நாட்டைச் சேர்ந்த மாநிலங்களவை உறுப்பினர்கள்
பிரசாந்த் அய்யங்கார்

பிரசாந்த் ஐயங்கார் (Prashanth Iyengar) ( பிறப்பு: சனவரி 12, 1973) இந்தியாவைச் சேர்ந்த பாரம்பரியக் கருநாடக இசைக்கலைஞரும், வீணை இசைக்கலைஞருமாவார். மேலும் இவர், ஒரு கலைஞராகவும், இசையமைப்பாளரும், ஆசிரியருமாவார். அனைத்து '72 மேளகர்த்தா இராகங்களிலும் வர்ணங்களை இயற்றிய கர்நாடகாவின் முதல் இசையமைப்பாளராவார்.  2011 ஆம் ஆண்டில் ஸ்ரீரங்கப்பட்டணத்தின் கோவிலில் 24 மணி நேரம் தனது மராத்தான் வீணை இசை நிகழ்ச்சிக்காக லிம்கா சாதனைகள் புத்தகத்தில் இடம் பெற்றுள்ளார்.

சொந்த வாழ்க்கை 
பிரசாந்தின் தாய் வித்வான் பத்மாசினி நரசிம்மாச்சார் இவருடைய முதல் வீணை குருவாக இருந்தார்.  ஏழு வயதிலேயே, "எந்தரோ மகானுபாவாலு" போன்ற கீர்த்தனைகளை இவர் வாசித்தர்.  பின்னர் வித்வான் ஆர்.கே.சூர்யநாராயணன் என்பவரின் கீழ் பயிற்சி மேற்கொண்டார்.  இவர், மருந்தகத்தில் இளங்கலை பட்டமும், கணினிப் பொறியியலில் சான்றிதழ் பட்டமும் பெற்றவர்.

தொழில் 
கர்நாடக அரசின் பாடப்புத்தகங்கள் இயக்குநரகத்தில் இசைத் துறையின் பொறுப்பாளராக சில காலம் பணியாற்றி வந்த இவர், முழுநேர இசைக்கலைஞராக மாறினார்.

சாதனை 

2011ஆம் ஆண்டில் ஸ்ரீரங்கப்பட்டணதிலுள்ள கோவிலில் 24 மணி நேரம் நீடித்த மராத்தான் வீணை இசை நிகழ்ச்சியை நடத்தியதற்காக இவர் லிம்கா தேசிய சாதனையைப் படைத்துள்ளார். . இந்நிகழ்ச்சியில் இவருடன் இரவிசங்கர் சர்மா ( மிருதங்கம் ), கே. எஸ். கிருஷ்ணபிரசாத் ( கடம் ), டி. வி.பிரசன்ன குமார் ( கஞ்சிரா, மோர்சிங் )  ஆகியோரும் உடன் இருந்தனர்.

பணிகள் 
இவர், 90 வர்ணங்களை இயற்றியுள்ளார், அதில் 72 மேளகர்த்தா இராகங்களில் அடங்கும்.  அனைத்து 72 மேளகர்த்தா இராகங்களிலும் வர்ணங்களை இயற்றிய கர்நாடகாவின் முதல் இசையமைப்பாளராகவும், பாலமுரளிகிருஷ்ணாவுக்குப் பிறகு இரண்டாவது இளையவராகவும் அறியப்படுகிறார்.  இவர், மேலும் 20 கிருதிகள், 10 தேவரநாமங்கள் மற்றும் ஐந்து தில்லானாக்களையும் இயற்றியுள்ளார்.  மாணவர்களுக்கு வீணையைக் கற்பிப்பதற்காக ஸ்ரீ இராமா நிகழ்த்து கலை மையம் என்ற ஒரு பள்ளியைத் தொடங்கி நடத்தி வருகிறார்.

மேற்கோள்கள் 

1973 பிறப்புகள்
வாழும் நபர்கள்
கருநாடக இசைக் கலைஞர்கள்
ஜஸ்டின் தெரூக்சு

ஜஸ்டின் பால் தெரூக்சு () (பிறப்பு: ஆகத்து 10, 1971) என்பவர் அமெரிக்க நாட்டு திரைக்கதை ஆசிரியர், நடிகர், திரைப்படத் தயாரிப்பாளர்  மற்றும் இயக்குநர் ஆவார். இவர் 2001 ஆம் ஆண்டு மர்மத்திரைப்படமான 'முல்ஹோலண்ட் டிரைவ்' மற்றும் திரில்லர் திரைப்படமான 'இன்லாண்ட் எம்பயர்' (2006) போன்ற படங்களில் இயக்குநர் டேவிட் லிஞ்ச் என்பவருடன் இணைந்து பணியாற்றியதன் மூலம் அறியப்படும் நபர் ஆனார்.

இவர் 'அமெரிக்கன் சைக்கோ' (2000), 'சார்லீஸ் ஏஞ்சல்ஸ்: ஃபுல் த்ரோட்டில்' (2003), 'ஸ்ட்ரேஞ்சர்ஸ் வித் கேண்டி' (2005), 'வாண்டர்லஸ்ட்' (2012), 'தி கேர்ள் ஆன் தி ரயில்' ( 2016), 'தி ஸ்பை ஹூ டம்ப்ட் மீ' (2018) மற்றும் 'ஆன் தி பேஸிஸ் செஸ்' (2018) போன்ற பல திரைப்படங்களிலும் நடித்துளளார் என்பது குறிப்பிடத்தக்கது. 2010 ஆம் ஆண்டு வெளியான மீநாயகன் திரைப்படமான அயன் மேன் 2 என்ற திரைப்படத்திற்கு திரைக்கதை எழுதியுள்ளார்.

ஆரம்பகால வாழ்க்கை
இவர் ஆகத்து 10, 1971 இல் ஐக்கிய அமெரிக்காவில் வாசிங்டன், டி. சி., என்ற நகரில் பிறந்தார். இவரது தாயார் ஃபிலிஸ் கிரிசிம் தெரூக்ஸ் ஒரு கட்டுரையாளர் மற்றும் எழுத்தாளர் ஆவார், மற்றும்  அவரது தந்தை யூஜின் ஆல்பர்ட் தெரூக்ஸ் ஒரு வழக்கறிஞர் ஆவார்.

மேற்கோள்கள்

வெளியிணைப்புகள் 
 

1971 பிறப்புகள்
வாழும் நபர்கள்
அமெரிக்க ஆண் எழுத்தாளர்கள்
அமெரிக்கத் திரைக்கதை எழுத்தாளர்கள்
இருபதாம் நூற்றாண்டு அமெரிக்க ஆண் நடிகர்கள்
இருபத்தொராம் நூற்றாண்டு அமெரிக்க ஆண் நடிகர்கள்
அமெரிக்க ஆண் திரைப்பட நடிகர்கள்
அமெரிக்க நாடக நடிகர்கள்
அமெரிக்க ஆண் தொலைக்காட்சி நடிகர்கள்
அமெரிக்கத் திரைப்பட இயக்குநர்கள்
அமெரிக்கத் திரைப்படத் தயாரிப்பாளர்கள்
சுகாத்திசு கேலிக்கு விக்கிப்பீடியா

சுகாத்திசு கேலிக்கு விக்கிப்பீடியா (Scottish Gaelic Wikipedia) (Scottish Gaelic: Uicipeid [ˈUçkʲɪpetʲ] ) என்பது விக்கிப்பீடியாவின் சுகாத்திசு கேலிக்கு பதிப்பு ஆகும். ஆம் ஆண்டு நிலவரப்படி, இது  கட்டுரைகளையும்  தொகுப்பாளர்களையும் கொண்டுள்ளது.

வரலாறு 
இக் கலைக்களஞ்சியம் 2004இல் நிறுவப்பட்டது. 2017ஆம் ஆண்டில், சூசன் ரோஸை இசுகொட்லாந்தின் தேசிய நூலகம் (என்.எல்.எஸ்) பணியமர்த்தியது. இது கலைக்களஞ்சியத்தை மேம்படுத்துவதற்கும் ஊக்குவிப்பதற்கும் ஆகும். இந்த பகுதி நேர நிலை 12 மாதங்கள் நீடித்தது. கேலிக் மொழிப் பொருட்களை இணையத்தில் வைக்கும் எண்ணிம மயமாக்கல் இயக்கத்தைத் தொடர்ந்து இசுகொட்லாந்தின் தேசிய நூலகம் அதன் சுகாத்திசு கேலிக் வளங்களை அதிகரிக்க எண்ணியது. ரோசு கேலிக் மொழியின் இரண்டாம் மொழி பேச்சாளர், இம் தன்னுடைய பதின்ம வயதில் இம்மொழியைக் கற்றுக் கொண்டார். மேலும் கேலிக் படிப்பில் முனைவர் பட்டம் பெற்றார். இவர் 2010 முதல் யுசிபீட்டைத் திருத்துகிறார். சமூக குழுக்களுடன் பணிபுரிந்து, உதவி பக்கங்களை உருவாக்கி, மேலும் பயனர்களை ஈர்க்க இவர் பணியாற்றினார். இந்த மானியத்தை விக்கிமீடியா யுகே மற்றும் பார்ட் நா கெய்ட்லிக் ஆகியோர் வழங்கினர்.

ஒரு கட்டத்தில்,விக்கிப்பீடியாவினை எவ்வாறு திருத்தலாம் என்பதை மாணவர்களுக்குக் கற்பிக்கும் ஒரு தொகுதியை சபால் மோர் ஓஸ்டெய்க் வழங்கினார்.

மேலும் காண்க 
 ஐரிய விக்கிப்பீடியா
 வெல்சு விக்கிபீடியா

மேற்கோள்கள் 

மொழிவாரி விக்கிப்பீடியாக்கள்
ஆர். இராமகிருஷ்ணன்

ரங்கசாமி ராமகிருஷ்ணன் (26 மார்ச் 1946 - 7 சூலை 2019)  என்பவர் ஒரு இந்திய தொழிலதிபரும்,  தமிழ்நாட்டைச் சேர்ந்த மாநிலங்களவை உறுப்பினரும் ஆவார்.

வாழ்க்கை வரலாறு 
இராமகிருஷ்ணன் வணிகவியலில் பட்டதாரியும்,  பொருளாதாரத்தில் முதுகலை பட்டம் பெற்றவருமாவார். பல்கலைக்கழகத்தில் முதலிடம் பெற்று தங்கப்பதக்கம் பெற்றார்.

இராமகிருஷ்ணன் 1965 ஆம் ஆண்டில் இந்தியன் எக்ஸ்பிரஸ் குழும செய்தித்தாள்களில் பணிக்கு சேர்ந்தார். அங்கு இவர் அதன் தலைமை நிர்வாகியாக உயர்ந்தார். 1974-75ல் சென்னையின் ஷெரீப்பாக நியமிக்கப்பட்ட இவர் பின்னர் 1980 இல்  இந்திய நாடாளுமன்றத்தின் மேலவையான மாநிலங்களவைக்கு  தேர்ந்தெடுக்கபட்டார். இவர் பொதுத்துறை நிறுவனங்களுக்கான நாடாளும்ற குழு, சீட்டு நிதிகளின் கூட்டுத் தேர்வுக் குழு போன்ற நாடாளுமன்றக் குழுக்களில் உறுப்பினராக இருந்தார்.  இரண்டு முறை இந்திய பத்திரிகைக் கவுன்சில் மற்றும் (மாநிலங்களவை) துணைத் தலைவராகவும் இருந்தார். 1985 இல் ஐக்கிய நாடுகள் சபையின் 40 வது பொதுச் சபையில் உரையாற்ற அழைக்கப்பட்டதன் பெருமையையும் இவர் பெற்றார்.

ஆர். ராமகிருஷ்ணன் டி. வி. எஸ். மோட்டார் கம்பனி லிமிடெட்டின் செயல்படுத்துநர் அல்லாத சுயாதீன இயக்குநராக இருந்தார். மேலும் டிவிஎஸ் நிதி மற்றும் சேவைகள் லிமிடெட்டின் இயக்குநராகவும், டிவிஎஸ் குழும நிறுவனங்களின் இயக்குநராகவும் பணியாற்றியுள்ளார்.  ராமகிருஷ்ணன் 2008 அக்டோபர் 31 முதல் 2015 திசம்பர் 25 வரை எண்ணூர் கோக் லிமிடெட் நிறுவனத்தின் கூடுதல் செயல்படுத்துநர் அல்லாத சுயாதீன இயக்குநராகவும் இருந்துள்ளார். 2005 செப்டம்பரில் நடைபெற்ற உலக காபி மாநாட்டிலும் இவர் இந்தியாவின் சார்பாக கலந்துகொண்டார்.

இவர் ராஜாஜி பொது அலுவல்கள் மற்றும் நிர்வாக நிறுவனத்தின் நிர்வாகக் குழு உறுப்பினராக இந்திய குடியரசு தலைவரால் நியமிக்கப்பட்டார், மேலும் சர் சி. பி. ராமசாமி ஐயர் கல்வி அறக்கட்டளையின் தலைவராகவும் இருந்துள்ளார். சென்னை குதிரைப்பந்தைய சங்கத்தின் தலைவராக இருந்த இவர் சென்னை குதிரைப்பந்தைய சங்கத்தின் குழுவில் பணியாற்றினார். ரோட்டரி சங்கத்தின் ரோட்டரி மாவட்ட  3230, ஆளுநராக (இந்த ரோட்டரி மாவட்டமானது தமிழ்நாட்டின்  ஒசூர், சென்னை முதல் வேதாரண்யம் வரை நீண்டுள்ளது). இவர் ரோட்டரி சங்கத்தின்  "Service Above Self" உட்பட பல விருதுகளைப் பெற்றவர்.

மேற்கோள்கள் 

தமிழ்நாட்டைச் சேர்ந்த மாநிலங்களவை உறுப்பினர்கள்
2019 இறப்புகள்
1946 பிறப்புகள்
செ. கிருஷ்ணமுரளி

செ. கிருஷ்ணமுரளி (C. Krishnamurali)என்பவர் இந்திய அரசியல்வாதி மற்றும் தமிழகச் சட்டமன்ற உறுப்பினர் ஆவார்.  கிருஷ்ணமுரளி தென்காசி மாவட்டம் செங்கோட்டையினைச் சார்ந்தவர். சங்கரன்கோயில் அருகிலுள்ள பசும்பொன் முத்துராமலிங்கத் தேவர் கல்லூரியில் இளநிலை வணிகவியல் படித்துள்ளார். இவர் அனைத்திந்திய அண்ணா திராவிட முன்னேற்றக் கழக கட்சியின் உறுப்பினர் ஆவார். இவர் இக்கட்சியின் சார்பில் மே 2021இல் தமிழ்நாடு சட்டமன்றத்திற்கு நடைபெற்ற தேர்தலில் கடையநல்லூர் தொகுதியிலிருந்து தமிழ்நாடு சட்டமன்றத்திற்கு உறுப்பினராகத் தேர்ந்தெடுக்கப்பட்டுள்ளார்.

சட்டமன்ற உறுப்பினராக

மேற்கோள்கள் 

அனைத்திந்திய அண்ணா திராவிட முன்னேற்றக் கழக அரசியல்வாதிகள்
இந்திய அரசியல்வாதிகள்
தென்காசி மாவட்ட நபர்கள்
வாழும் நபர்கள்
16 ஆவது தமிழ்நாடு சட்டமன்ற உறுப்பினர்கள்
கே. சி. ஆபிரகாம்

கொச்சக்கன் சாக்கோ ஆபிரகாம் (Kochakkan Chacko Abraham) இந்தியாவின் ஆந்திரப் பிரதேச மாநிலத்தில் ஆளுநராக இருந்தார். 1899 ஆம் ஆண்டு சனவரி மாதம் 20 ஆம் தேதி கேரள மாநிலம் கொச்சின் நகரில் ஆபிரகாம் பிறந்தார். 1978 ஆம் ஆண்டு ஆகத்து மாதம் 15 முதல் 1983 ஆம் ஆண்டு ஆகத்து மாதம் 15 ஆம் தேதி வரை இவர் ஆந்திரப் பிரதேச ஆளுநராக பணிபுரிந்தார்.. இந்திய தேசிய காங்கிரசு கட்சியைச் சேர்ந்த இவர் 1986 ஆம் ஆண்டு மார்ச்சு மாதம் 14 அன்று காலமானார்.

வாழ்க்கை 
கேரள மாநிலம் கொச்சினில் பிறந்த ஆபிரகாம் இளநிலை பட்டம் பெற்று 30 ஆண்டுகள் ஆசிரியராகவும் தலைமை ஆசிரியராகவும் பணிபுரிந்துள்ளார்.

தொழில் 
ஆபிரகாம் 1954-1956 ஆம் ஆண்டுகளில் திருவிதாங்கூர் கொச்சின் சட்டமன்ற உறுப்பினராக இருந்தார்  நசாரக்கல்-காங்கிரசின் முதலாவது மற்றும் இரண்டாவது  கேரள சட்டப்பேரவையில்  சட்டமன்ற உறுப்பினராக இருந்தார்.
 பள்ளி தலைமை ஆசிரியராக பணியிலிருந்து ஓய்வு பெற்ற பின்னர் மிகவும் தாமதமாகவே ஆபிரகாம் அரசியலில் நுழைந்தார். 1969 ஆம் ஆண்டில் கட்சியில் பெரும் பிளவு ஏற்பட்ட நேரத்தில் இவர் காங்கிரசு செயற்குழுவில்  உறுப்பினராக இருந்தார்.

21 உறுப்பினர்களைக் கொண்ட காங்கிரசு செயற்குழுவில் சிண்டிகேட்டு பிரிவு சார்பாக 10 பேரும் இந்திரா குழு சார்பாக 10 பேரும் எனப் பிரிந்து இரண்டு குழுக்களாக நின்றனர்.  இந்நிலையில் ஆபிரகாம் சிண்டிகேட்டு குழுவுக்கு  ஆதரவாக இருந்தபோதிலும் இரு குழுக்களையும் ஒன்றிணைக்கவே இடைத்தரகராக நின்று பாடுபட்டார். இறுதியாக இவர் தனது சார்பு குழுவின் நம்பிக்கைக்கு ஆதரவாக நின்றார். இதன் விளைவாக இந்திரா காந்தி இந்திய தேசிய காங்கிரசிலிருந்து வெளியேற்றப்பட்டார்.

குடும்பம் 
ஆபிரகாம் எலிசபெத்து என்ற பெண்னை திருமணம் செய்து கொண்டார். இவர்களுக்கு ஒரு மகன் இருந்தார்.

மேற்கோள்கள் 

 
.

1899 பிறப்புகள்
1986 இறப்புகள்
ஆந்திரப் பிரதேச ஆளுநர்கள்
ஆந்திரப் பிரதேச அரசியல்வாதிகள்
விஜய் வர்மா

விஜய் வர்மா என்பவர் ஒரு இந்திய நடிகர் ஆவார். வர்மா இந்தித் திரைப்படங்களும், வலைத் தொடர்களிலும் நாயகனாக நடித்துள்ளார். இவர் முதன்மையாக இந்தி படங்களில் நடித்துள்ளார். எனினும்  வேணு சிறீராம் இயக்கத்தில் 2017 இல் வெளிவந்த மிடில் கிளாஸ் அப்பாயி என்ற தெலுங்குத் திரைப்படத்தில் வில்லனாக நடித்திருந்தார். இப்படம் தமிழில் மிடில் கிளாஸ் ஆம்பளை என்ற பெயரில் மொழிமாற்றம் செய்யப்பட்டு வெளியானது.

ஆரம்ப கால வாழ்க்கை 
வர்மா ஹைதராபாத்தில் வளர்ந்தார். இவர் மகாராஷ்டிரா மாநிலத்தில் புனே திரைப்படம் மற்றும் தொலைக்காட்சி கல்லூரியில் படித்தார்.

திரைப்பட வாழ்க்கை 
வர்மா தனது சொந்த ஊரான ஹைதராபாத்தில் நாடகக் கலைஞராக தனது நடிப்பு பயணத்தைத் தொடங்கினார். எஃப்.டி.ஐ.ஐ.யில் நடிப்பதில் முறையான கல்வியைப் பெறுவதற்காக இரண்டு ஆண்டுகள் புனே சென்றார். அதற்கு முன்பு அவர் பல நாடகங்களில் பணியாற்றினார். முதுகலை படிப்பை முடித்த பின்னர், நடிப்புப் பணிகளைத் தேடி மும்பைக்கு சென்றார்.

வர்மா முதன் முறையாக ராஜ் நிடிமோரு மற்றும் கிருஷ்ணா டி.கே.வின் குறும்படமான  ஷோர் என்பதில் நடித்தார். இது திரைப்பட திருவிழாக்களில் மிகவும் பாராட்டப்பட்டது மற்றும் அந்த ஆண்டு நியூயார்க்கின் MIAAC விழாவில் சிறந்த குறும்பட விருது வென்றது.

இரண்டு தேசிய விருதுகளை வென்ற விமர்சன ரீதியாக பாராட்டப்பட்ட கால நாடகமான 'சிட்டகாங்' திரைப்படத்தில் இளம் புரட்சியாளரின் பாத்திரத்தில் நடித்தார். இதுவே இந்தியில் அவர் முதல் திரைப்படமாகும். மான்சூன் ஷூட்அவுட்டில் (2013) அவர் முக்கிய கதாபாத்திரத்தில் நடித்தார். இந்த படம் கேன்ஸ் திரைப்பட விழா 2013 இல் அதிகாரப்பூர்வ தேர்வானது. ஸ்லீப்பர் ஹிட் பிங்க் (2016) இல் வன்முறை மற்றும் மோசமான சிறுவனை சித்தரித்ததற்காக அவர் விமர்சகர்களின் மற்றும் பார்வையாளர்களின் கவனத்தை ஈர்த்தார். கெல்லி பாய் (2019) திரைப்படம் நற்பெயரை பெற்றுதந்தது.

பிலிம் கம்பானியன் எழுதிய '100 சிறந்த நடிகர்கள்' என்ற பட்டியலில் இடம் பிடித்தார். அதன்பிறகு அவர் சூப்பர் 30 (2019) இல் ஒரு கதையின் ஒரு பகுதியில் நடித்தார். 2020 ஆம் ஆண்டில், பாகி 3 (2020) உடன் விஜய் அதிக வணிக வெற்றியைக் கண்டார். அவர் இந்தி மொழி ஆந்தாலஜி திகில் படமான கோஸ்ட் ஸ்டோரீஸ் (2020) இன் ஒரு பகுதியில் நடித்தார். அதில் வர்மா ஜான்வி கபூருடன் ஜோடியாக நடித்தார்.இந்தப் படம் ஜோயா அக்தர் இயக்கியது மற்றும் நெட்ஃபிக்ஸ் இல் ஒளிபரப்பப்பட்டது. பரவலாகப் பார்க்கப்பட்ட நெட்ஃபிக்ஸ் தொடரான ​​ஷீ (2020) இல்  போதைப்பொருள் கடத்தும் அடியாளாக நடித்தார். இதில் வர்மா 'சஸ்யா' என்ற கதாபாத்திரத்தில் நடித்தார். இது பார்வையாளர்களையும் விமர்சகர்களையும் கவர்ந்தது.

விமர்சன ரீதியாக பாராட்டப்பட்ட பிங்க் திரைப்படத்திலும் பணியாற்றினார்.

திரைப்படவியல் 

 குறிப்பிடப்படாவிட்டால் அனைத்து படங்களும் இந்தியில் உள்ளன.

படங்கள்

வலைத் தொடர்

விருதுகள் மற்றும் பரிந்துரைகள்

குறிப்புகள்

வெளி இணைப்புகள்
 விஜய் வர்மாவின் முகநூல் பக்கம்
 விஜய் வர்மாவின் இன்டாகிராம் பக்கம்
 கீச்சு பக்கம்
 ஐ.எம்.டி.பி

1986 பிறப்புகள்
வாழும் நபர்கள்
இந்தித் திரைப்பட நடிகர்கள்
தெலுங்குத் திரைப்பட நடிகர்கள்
நந்தினி (திரைப்படம்)

நந்தினி (Nandhini) 1997 இல் மனோபாலா இயக்கத்தில் வெளிவந்த இந்தியத் தமிழ்த் திரைப்படமாகும். இப்படத்தில் பிரகாஷ் ராஜ், சுஹாசினி, கீர்த்தி ரெட்டி, வினீத், எஸ். பி. பாலசுப்பிரமணியம், மணிவண்ணன், வடிவுக்கரசி ஆகியோர் நடித்திருந்தனர். திரைப்படத்தின் பின்னணி இசை மற்றும் பாடல்களுக்கு சிற்பி இசையமைத்திருந்தார். பாடல் வரிகளை பழனி பாரதி எழுதியிருந்தார்.

நடிகர்கள் 
 பிரகாஷ் ராஜ் - பிரகாஷ் 
 சுஹாசினி - நந்தினி 
 கீர்த்தி ரெட்டி - ராஜி 
 வினீத் - சுரேஷ் 
 எஸ். பி. பாலசுப்பிரமணியம்- ரங்கசாமி 
 மணிவண்ணன் 
 வடிவுக்கரசி 
 தலைவாசல் விஜய்- கென்னடி விஜய்
 மதன் பாப் 
 தாடி பாலாஜி
 மனோபாலா

பாடல்கள் 
இத்திரைப்படத்திற்கு சிற்பி இசையமைத்திருந்தார். பாடல்களை பழனிபாரதி இயற்றியிருந்தார். ஆரம்பத்தில் ஏ.ஆர்.ரகுமான் திரைப்பட இசைக்கு அணுகப்பட்டார். ஏ.ஆர்.ரகுமானின் பல்வேறு பணிகள் காரணமாக, இறுதியாக இசையமைப்பாளர் சிற்பிக்கு மாற்றப்பட்டது.

மேற்கோள்கள் 

1997 தமிழ்த் திரைப்படங்கள்
இந்தியத் தமிழ்த் திரைப்படங்கள்
மனோபாலா இயக்கிய திரைப்படங்கள்
மனோபாலா நடித்த திரைப்படங்கள்
சுஹாசினி நடித்த திரைப்படங்கள்
பிரகாஷ் ராஜ் நடித்த திரைப்படங்கள்
சிற்பி இசையமைத்த திரைப்படங்கள்
தலைவாசல் விஜய் நடித்த திரைப்படங்கள்
மணிவண்ணன் நடித்த திரைப்படங்கள்
எஸ். பி. பாலசுப்பிரமணியம் நடித்த தமிழ்த் திரைப்படங்கள்
வடிவுக்கரசி நடித்த தமிழ்த் திரைப்படங்கள்
தெலிகா கோயில்

தெலிகா கோயில் (Telika Temple) தெலி கா மந்திர் என்றும் அழைக்கப்படும் இது, இந்தியாவின் மத்திய பிரதேசத்தில் உள்ள குவாலியர் கோட்டைகுள் அமைந்துள்ள ஒரு இந்துக் கோவிலாகும். சிவன், விஷ்ணு மற்றும் சப்தகன்னியர் போன்ற தெய்வங்களுக்காக அர்ப்பணிக்கப்பட்ட இக்கோயில் பொ.ஊ. 8ஆம் நூற்றாண்டின் முற்பகுதியிலும் 9ஆம் நூற்றாண்டின் முற்பகுதியிலும் கட்டப்பட்டது. 

இது இந்துக் கோவில்களிலே ஒரு வித்தியாசமான வடிவமைப்பைக் கொண்டுள்ளது. இது வழக்கமான சதுர வடிவ கர்ப்பக்கிருகத்திற்கு பதிலாக செவ்வக வடிவில் உள்ளது. இது இந்துக் கோயில் கட்டிடக்கலை பாணியின் கூறுகளையும், திராவிடக் கட்டிடக்கலையையும் ஒருங்கிணைக்கிறது. கூர்ஜர-பிரதிகார-கோபகிரி பாணி வட இந்திய கட்டிடக்கலை அடிப்படையிலும் இந்தக் கோயில் அமைந்துள்ளது.

கட்டிடக்கலையில் "இசைக் கோர்வைகள்" அடிப்படையிலான வடிவமைப்பிற்கு இந்தக் கோயில் ஒரு சிறந்த எடுத்துக்காட்டு. ஜெர்மன் கலை வரலாற்றாசிரியர் ஹெர்மன் கோய்ட்ஸ் பிற்கால குப்தர் கால இந்தியக் கலையின் தலைசிறந்த படைப்பாக அழைத்தார்.

அமைவிடம் 
இந்தக் கோயில் வடக்கு மத்திய பிரதேசத்தின் குவாலியர் கோட்டைக்குள் அமைந்துள்ளது. இந்த நகரம் முக்கிய நெடுஞ்சாலைகளான என்.எச் 44 மற்றும் 46 (ஆசிய நெடுஞ்சாலை 43 மற்றும் 47), ஒரு தொடர்வண்டி நிலையம் மூலமும், விமான நிலையம் மூலமும் இணைக்கப்பட்டுள்ளது. இது இடைக்காலத்தின் பிற வரலாற்று இந்து மற்றும் சமண கோயில்களுக்கு அருகில் அமைந்துள்ளது. அதே போல் வைணவம், சைவம், சாகிசக் கோயில்களின் முக்கிய குழுவான பதேஷ்வர் இந்துக் கோயில்களுக்கு அருகிலுள்ள படேசுவர் கோயில்கள் அருகிலும் உள்ளது. இங்குள்ள பல கோயில்கள் மற்றும் 100 க்கும் மேற்பட்ட சிறிய பஞ்சரத பாணியிலான கோயில்களின் இடிபாடுகளாக உள்ளன. 22 கோயில்களைக் கொண்ட நரேசர் கோயில் வளாகமும்,  மஹுவா கோயில்களில் பெரும்பாலானவையும் 6ஆம் மற்றும் 10ஆம் நூற்றாண்டுகளுக்கு இடையில் கணக்கிடப்பட்டுள்ளன. இந்துக் கட்டிடக்கலையின் நாகரா பாணியில் பல்வேறு மாறுபாடுகளையும், வாஸ்து மண்டல சமச்சீர் கொள்கைகளை பயன்படுத்துவதையும் இவை எடுத்துக்காட்டுகின்றன.

குவாலியரின் பழைய நகரத்திற்குள் உள்ள வரலாற்றுக் கோயில்களில் தெலி கா மந்திரும் ஒன்றாகும். இது பழைய நகரத்தின் நடுவில் உள்ளது. இது ஒரு உயரமான இடத்தில் கட்டப்பட்டுள்ளது. இது கோட்டையின் வெவ்வேறு இடங்களிலிருந்து தனித்து நிற்கிறது. தெலி கா மந்திர் மற்றும் பிற வரலாற்றுக் கோயில்களின் தளம் ஆரம்பகால கல்வெட்டுகளில் காணப்படுகிறது. இவற்றில் சில நகரத்தை கோபகிரி என்று குறிப்பிடுகின்றன.

பெயர் காரணம் 
கோவிலின் பெயரின் தோற்றம் பற்றிய தெளிவான விவரம் இல்லை. தெலி கா மந்திர் என்றால் "எண்ணெய் மனிதர் கோயில்" என்று பொருள். ஆனால் கல்வெட்டுகளோ அல்லது நூல்களோ இத்தகைய பெயரை உறுதிப்படுத்தவில்லை. வரலாற்றாசிரியர் ஆலன் கருத்துப்படி, இந்த பெயருக்கு திருப்திகரமான விளக்கம் இல்லை. இந்தக் கோயில் அரசர்கள், அரச வர்க்கம் அல்லது பூசகர்கள் வர்க்கத்தை விட எண்ணெய் வணிக சாதியினரால் கட்டப்பட்டது என்று உள்ளூர் நாட்டுப்புறக் கதைகள் கூறுகின்றன.

புகைப்படங்கள்

மேலும் காண்க 
 நச்னா இந்து கோவில்கள்
 சித்தாச்சல சமணக் குடைவரைகள்

மேற்கோள்கள்

நூலியல் 

Dehejia, V. (1997). Indian Art. Phaidon: London. .

Harle, J.C., The Art and Architecture of the Indian Subcontinent, 2nd edn. 1994, Yale University Press Pelican History of Art, 

Coordinates on Wikidata
இந்துக் கோயில்கள்
இந்தியக் கோயில்கள்
இந்து யாத்திரைத் தலங்கள்
இந்துக் கோயில் கட்டிடக்கலை
மத்தியப் பிரதேசத்திலுள்ள சிவன் கோயில்கள்
மிடில் கிளாஸ் அப்பாய் (திரைப்படம்)

மிடில் கிளாஸ் அப்பாய்  அல்லது எம்.சி.ஏ என்ற துவக்கத்தால் அறியப்படுகின்ற திரைப்படம் 2017 இல் வெளிவந்த இந்திய  தெலுங்கு மொழி அதிரடி நகைச்சுவை படம் ஆகும். இதனை வேணு ஸ்ரீராம் எழுதி இயக்கினார். தில் ராஜுவின் ஸ்ரீ வெங்கடேஸ்வரா க்ரியேஷன்ஸ் இத்திரைப்படத்தை தயாரித்தது. இதில் நானி, விஜய் வர்மா, சாய் பல்லவி, மற்றும் பூமிகா சாவ்லா ஆகியோர் முன்னணி பாத்திரங்களில் நடித்தனர். நரேஷ் மற்றும் ராஜீவ் கனகாலா ஆதரவு வேடங்களில் நடித்துள்ளனர். படத்தின் ஒலிப்பதிவு மற்றும் பின்னணி ஆகியவற்றுக்கு தேவி ஸ்ரீ பிரசாத் இசையமைத்தார். இப்படம் 21 டிசம்பர் 2017 அன்று வெளியிடப்பட்டது.

கதை 
நடுத்தர வர்க்க இளைஞரான நானி ஹைதராபாத்தில் உள்ள தனது அண்ணன் வீட்டில் தங்கியுள்ளார். அவருக்கு புகைப்பட நினைவகம் எனும் திறமை உள்ளது. அதனால் ஒரு முறை பார்த்த காட்சிகளை நினைவு கூர்ந்து அதிலிருந்து அவர் தகவல் பெற இயலுகிறது. நானியின் அண்ணியான ஜோதி வாரங்கல் ஆர்டிஓ அதிகாரியாக உள்ளார். இருவருக்கும் கருத்து வேறுபாடுகள் இருந்தாலும் உறவுமுறையின் அடிப்படியில் மதிப்புடன் இருக்கிறார்கள். நானி பல்லவி என்ற பெண்ணை சந்தித்து காதல் கொள்கிறார். பல்லவி, ஜோதியின் தங்கை என அறியும் பொழுது நானி சோர்ந்து போகிறார்.

பல்லவியை திருமணம் செய்ய வேண்டும் என்றால் நானி வேலைக்கு சென்று நற்பெயர் எடுக்க வேண்டும் என பல்லவியின் தந்தை வலியுறுத்துகிறார். அதற்காக ஜோதி தன்னுடைய வீட்டினை விற்று நானிக்கு உதவுகிறார்‌. இதனிடையே வாரங்கல் சிவா என்ற குண்டருக்கு சொந்தமான சிவசக்தி டிராவல்ஸ் நிறுவனத்திற்கு சொந்தமான ஒரே எண்ணுடன் இரண்டு பேருந்துகளை ஜோதி கைப்பற்றுகிறார். குண்டன் சிவா அதிகாரியான ஜோதியை மிரட்டுகிறார். இடையே தடுக்கும் நானிக்கும், சிவாவுக்கும் இடையே பந்தையம் வைத்துக்கொள்கிறார்கள்‌. அதன்படி ஜோதியை குறிப்பிட்ட நாளுக்குள் சிவா கொலை செய்ய வேண்டும். அந்த நாளை தாண்டிவிட்டால் அதன் பிறகு எதுவும் செய்யக்கூடாது.

அந்த பந்தைய ஒப்பந்தம் படி சிவா, நானியின் அண்ணி ஜோதியை தொடர்ந்து கொலை செய்ய முயல்கிறார். நானியின் காதலி பல்லவியை தொந்தரவு செய்து, நாயகனை அங்கு வர வைத்து அவருடைய அண்ணியை கடத்திவிடுகின்றனர். இறுதியாக நானி தன்னுடைய அண்ணி குடோனில்  உள்ள பேருந்தில் இருப்பதை கண்டுபிடித்து மீட்கிறார்.

நடிகர்கள் 
 நானி - நானி, நடுத்தர வர்க்க நாயகன் 
 சாய் பல்லவி - பல்லவி என்கிற சின்னி
 பூமிகா சாவ்லா - ஜோதி ஆர்டிஓ
 விஜய் வர்மா - சிவா, குண்டர்
 நரேஷ் - நானியின் மாமா
 ஆமணி - நானியின் அத்தை
 ராஜீவ் கனகாலா - நானியின் அண்ணன்
 பிரியதர்ஷி புல்லிகொண்டா- தர்சன்
 கிருஷ்ண முரளி - பல்லவியின் தந்தை
 பவித்ரா லோகேஷ் - சிவாவின் தாய்
 வெண்ணிலா கிசோர் - நானியகன் உயர் அதிகாரி
 மகாதேவன் - ஆர்டிஓ
 ரசா ரவி - நானியின் நண்பர் 
 அஸ்கிரிதா வெமோகந்தி - மருத்துவர்
 சுபலேகா சுதாகர் - சீனிவாஷ்

இசை 
இந்த படத்தின் இசையை தேவி ஸ்ரீ பிரசாத் இசையமைத்து ஆதித்யா மியூசிகில் வெளியிட்டுள்ளனர்.

வெளியீடு 
இத்திரைப்படம் 21 டிசம்பர் 2017 அன்று வெளியிடப்பட்டது. இது இந்தி மற்றும் தமிழ் மொழிகளிலும் டப்பிங் செய்யப்பட்டு 20 ஜூலை 2018 அன்று யூடியூப்பில் வெளியிடப்பட்டது. விஜய் சூப்பர் தொலைக்காட்சி மற்றும் ஹாட்ஸ்டார் செயலி  இத்திரைப்படத்தின் தமிழ் மொழிமாற்று பதிப்பை  வாங்கியுள்ளனர்.

குறிப்புகள்

வெளி இணைப்புகள் 

மசாலாத் திரைப்படங்கள்
2017 தெலுங்குத் திரைப்படங்கள்
இந்தியத் தெலுங்குத் திரைப்படங்கள்
சீ (வலைத் தொடர்)

சீ (ஆங்கிலம்:SHE) என்பது ஓர் இந்திய குற்றவியல் வலைத்தொடர் ஆகும். இதனை ஆரிஃப் அலி மற்றும் அவினாஷ் தாஸ் ஆகியோர் இயக்கியிருந்தனர்.‌ இம்தியாஸ் அலி மற்றும் திவ்யா ஜோஹ்ரி ஆகியோர் கதை எழுதினர். இத்தொடர் ஒரு அப்பாவியான பெண் காவலர் ஒருவர் தேடப்படும் பிரபல கடத்தல்காரனை கண்டுபிடிக்க விபச்சாரியாக செல்வதைப் பற்றியது. நடிகை ஆதிதி போஹங்கர் பெண் காவலராக நடித்திருந்தார். இவருடன் விஜய் வர்மா, கிஷோர் (நடிகர்) ஆகியோர் முக்கிய வேடங்களில் நடித்திருந்தனர். சீ தொடர் நெட்பிளிக்ஸ் செயலியில் 30 மார்ச் 2020 இல் வெளியிடப்பட்டது.

கதை 
ஒரு பெரிய போதைப்பொருள் கடத்தல் மன்னனை காவலர்கள் தேடுகின்றனர். காவலர்களின் தேடலில் பிடிபடாத கடத்தல் தலைவனப் பற்றிய தகவல்களை பெறுவதற்காக.. ஒரு உளவாளியை போதைப்பொருள் கடத்தல் கூட்டத்திற்கு அனுப்ப முடிவு செய்கின்றனர். உயர் அதிகாரிகளின் ஆலோசனைப்படி ஒரு பெண் காவலரை உளவாளியாக அனுப்ப காவலர்கள் முனைகின்றனர். கடத்தில் கூட்டத்திற்குள் செல்ல பெண் காவலர் ஒரு விபச்சாரியாக நடிக்க வேண்டும் என்பதால் அப்பாவியான நாயகி பூமிகா பர்தேஷியை (ஆதிதி போஹங்கர்) தேர்ந்தெடுக்கின்றனர். முதலில் மறுக்கும் பூமிகா.. தொடர்ச்சியாக உயர் அதிகாரிகள் தரும் தொல்லையாலும, குடும்ப சூழலாலும்  விபச்சாரியாக செல்ல முடிவு செய்கிறாள்.

இதற்காக பூமிகா மும்பை நகரின் பிரபலமான விபச்சாரிகள் நிற்கும் சாலையில் தன்னுடைய அவர்களைப் போலவே நிற்கிறார். கம்பீரமாக கடமை செய்ய வேண்டிய காவலர், இவ்வாறு விபச்சாரியாக சாலையில் நிற்பது வேதனையாக உள்ளது. இதனிடையே பூமிகா தன்னுடைய கொடூரமான கணவருடன் விவாகரத்து வாங்க போராடுகிறார். பூமிகாவின் நோய்வாய்ப்பட்ட அம்மாவும், கல்லூரி மாணவியான தங்கையும் அவளுக்கு மேலும் சுமையாக இருக்கின்றனர்.

அப்பாவியாக இருக்கும் பூமிகா தொடர்ந்து விபச்சாரியாக நடிப்பதால் அவளுடைய பலவீனங்கள் மறைந்து தெகிரியமான பெண்ணாகிறாள். காவலர்கள் தேடும் நாயக்கின் ஒரு கையாளான சஸ்யா (விஜய் வர்மா) நாயகியை விபச்சாரத்திற்காக அழைத்துச் செல்கிறார். பூமிகாவும் சஸ்யாவிடம் நற்பெயரை பெறுகிறார். சஸ்யா அவர்களின் கடத்தல் தலைவன் நாயக்கிற்கு பூமிகாவை பிடிக்கும் எனவும், நாயக் மும்பை வந்தால் அவளை அழைத்துச் செல்ல வேண்டும் எனவும் கூறுகிறான். இதனிடையே கல்லூரி படிக்கும் தங்கையை புதிய கைப்பேசி கொடுத்து வசீகரிக்கும் நபரை பூமிகா மிரட்டி அனுப்புகிறார். காவல் அதிகாரிகள் எதிர்பார்த்தபடி நாயக் மும்பை வருகிறார். சஸ்யாவும் நாயக்கிடம் பூமிகாவை அழைத்துச் செல்கிறார்.

நடிகர்கள் 

 பூமிகா பர்தேஷியாக ஆதிதி போஹங்கர்
 சஸ்யாவாக விஜய் வர்மா
 ஜேசன் பெர்னாண்டஸாக விஸ்வாஸ் கினி
 ஹேமந்தாக சாகிப் அயூப்
 கார்த்தியாக விஷேஷ் சாகர்
 சந்தீப் ஸ்ரீதர் தபாலே
 டி.சி.பி ஷிஷிர் மாத்தூராக பரிதோஷ் மணல்
 ரூபாவாக சிவனி ரங்கோல்
 பூமிகாவின் தாயாக சுஹிதா தத்தே
 நாயக்காக கிஷோர் குமார் ஜி
 லோகண்டேவாக சந்தீப் தபாலே
 ஆழ்ந்தவராக துருவ் துக்ரால்

அத்தியாயங்கள்
இத்தொடர் ஏழு அத்தியாயங்களை கொண்டது.

விமர்சனம் மற்றும் வரவேற்பு 
ஃபர்ஸ்ட் போஸ்ட்டைச் சேர்ந்த ஸ்வேதா ராமகிருஷ்ணன் இந்தத் தொடரின் ஒளிப்பதிவையும், நடிகர்களின் நடிப்பையும்  பாராட்டினார்.ஆனால் இம்தியாஸ் அலியின் திரைகதை ஏமாற்றிவிட்டதாக கூறினார். இந்துஸ்தான் டைம்ஸ் இந்த தொடரை வெகுவாக பாராட்டியது.

ஸ்க்ரோல்.இன் விஜய் வர்மாவின் நடிப்பை பாராட்டியதுடன், திரைகதையில் அவருக்கு முக்கியத்துவம் கொடுக்கப்பட்டு இறுதியாக அவருடைய கதாப்பாத்திரத்தை ஓரம் கட்டியதை ஏற்க இயலவில்லை என கூறியது.

குறிப்புகள்

வெளி இணைப்புகள் 

இந்தி வலைத் தொடர்கள்
எஸ். சந்திரன்

எஸ். சந்திரன் (S. Chandran) தமிழ்நாட்டின் 16 ஆவது சட்டமன்றத்திற்குத் தேர்ந்தெடுக்கப்பட்ட ஒரு சட்டமன்ற உறுப்பினர் ஆவார். இவர் திருத்தணி சட்டமன்றத் தொகுதியில்  2021 ஆம் ஆண்டு தமிழ்நாட்டிற்கு நடைபெற்ற சட்டமன்றத் தேர்தலில் திராவிட முன்னேற்றக் கழகத்தின் சார்பில் போட்டியிட்டார். இவரை எதிர்த்துப் போட்டியிட்ட அனைத்திந்திய அண்ணா திராவிட முன்னேற்றக் கழக வேட்பாளர் திருத்தணி கோ. அரி என்பவரை விட 29,253 வாக்குகள் அதிகம் பெற்று வெற்றி பெற்றார்.

மேற்கோள்கள்

தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக சட்டமன்ற உறுப்பினர்கள்
எம். எஸ். கே. பவானி ராஜேந்திரன்

எம். எஸ். கே பவானி ராஜேந்திரன் (பிறப்பு 10 திசம்பர் 1954) என்பவர் ஒரு இந்திய அரசியல்வாதி ஆவார். இவர் இந்தியாவின் பதினான்காவது மக்களவையில் உறுப்பினராக இருந்தார். இவர் மதுரை திருமங்கலம், சட்டமன்றத் தொகுதி முன்னாள் உறுப்பினரான ரெத்தினசாமி தேவரின் மகனாவார். இவர் தமிழ்நாட்டின் இராமநாதபுரம் மக்களவைத் தொகுதியிலிருந்து  திமுக சார்பில் போட்டியிட்டு வெற்றிபெற்றார்.

மேற்கோள்கள்
 

இராமநாதபுரம் மாவட்ட நபர்கள்
திராவிட முன்னேற்றக் கழக அரசியல்வாதிகள்
தமிழ்நாடு அரசியலில் பெண்கள்
14வது மக்களவை உறுப்பினர்கள்
1954 பிறப்புகள்
தமிழ்நாட்டைச் சேர்ந்த மக்களவை உறுப்பினர்கள்
இந்தியத் தமிழர்
வாழும் நபர்கள்
தோழர் வெங்கடேசன் (திரைப்படம்)

தோழர் வெங்கடேசன் என்பது 2019 இல் வெளிவந்த இந்திய தமிழ் நாடக திரைப்படம் ஆகும். இதனை மகாசிவன் இயக்கியுள்ளார். இதில் ஹரிஷங்கர் மற்றும் மோனிகா சின்னகோட்லா ஆகியோர் முக்கிய கதாபாத்திரங்களில் நடித்துள்ளனர். இத்திரைப்படத்தில் புதுமுகங்கள் பலர்  நடித்துள்ளனர். இத்திரைப்படம் ஒரு குடும்பம் எதிர்கொள்ளும் கஷ்டங்களை விவரிக்கிறது. சாகிஷ்னா இசையமைத்துள்ளார். இந்தப் படம் 12 ஜூலை 2019 அன்று வெளியிடப்பட்டது.

கதை 
ஒரு சிறிய அளவிலான சோடா தொழிற்சாலையை நடத்தி வரும் இளைஞன் வெங்கடேசன். தற்கொலை செய்து கொள்ள வரும் நாயகியை காப்பாற்றுகிறார். ஆனால் வெங்கடேசன் அரசுப் பேருந்து ஒன்று மோதி விபத்துக்கு உள்ளாகிறார். விபத்தில் வெங்கடேசன் இரு கைகளையும் இழக்கிறார். நாயகி கமலி வெங்கடேசனை கவனித்துக் கொள்கிறார்.

விபத்துக்காக இழப்பீடு கேட்டு நீதிமன்றத்தை நாடுகின்றனர். நீதிமன்றத்தில் அரசு போக்குவரத்து கழகம் இழப்பீடு வழங்காமல் இழுத்தடிக்கிறது. அதனால் நீதிமன்றம் பேருந்தை ஜப்தி செய்து வெங்கடேசனுக்கு வழங்குகிறது. தாமதமாக கிடைக்கும் நீதி அநீதி என்பதை திரைப்படம் வலியுறுத்துகிறது.

நடிகர்கள் 
 வெங்கடேசனாக ஹரிஷங்கர்
 கமலியாக மோனிகா சின்னகோட்லா
 சூப்பர்குட் சுப்பிரமணி

உற்பத்தி 
இயக்குநர் மகாசிவன் இப்படத்தை தயாரித்தார். இவருடன் நாயகனான ஹரிசங்கரும் அவர் மனைவியும் இணைந்து தயாரித்தனர். தெலுங்கு நடிகையான மோனிகா சின்னகோட்ல இப்படத்தில் நடிக்க கையெழுத்திட்டார். ஜீவி (2019), டைமில்லா மற்றும் தொட்டு விடம் போன்ற படங்களில் நடித்துக்கொண்டே இப்படத்தில் பணியாற்றினார்.

இப்படத்தை மகாசிவனின் வழிகாட்டியான இயக்குநர் சுசீந்திரன் வழங்கினார். சுசீந்திரன் திரைப்பட நிறுவனத்தில் இயக்குநர் மகாசிவனுடன் படித்தவர்.

ஒலிப்பதிவு 
படத்திற்கு சாகிஷ்னா சேவியர் இசையமைத்துள்ளார். பாடல் வரிகளை மகாசிவன் எழுதியுள்ளார். சரேகாமா என்ற பெயரில் ஒலிப்பதிவு வெளியிடப்பட்டது.

 "என்னத்து உயிராய்" - நிரஞ்சனா ராமணன், ஆனந்த் அரவிந்தாக்ஷன்
 "தேவதாய் மன்னிலி" - கேசவ் வினோத், சுகன்யா ராஜேந்திரன்
 "வேலிலா போனா ஒனானா" - வி.எம்.மஹலிங்கம்
 "சொல்லமல் சேயம் கதல்" - ஜித்தின் ராஜ்

வெளியீடு 
இந்த படம் 12 ஜூலை 2019 அன்று தமிழகம் முழுவதும் வெளியானது. அதன் மதிப்பாய்வில், டைம்ஸ் ஆப் இந்தியா ஒரு நேர்மறையான எண்ணத்தை அளித்தது மற்றும் "பாராட்டத்தக்க விஷயம், மெலோடிராமாவின் அதிகப்படியான அளவை நாடாமல் பொருள் கையாளப்பட்ட விதம் நன்றாக உள்ளது" என்று எழுதியது. பிலிம் கம்பானியனின் ஒரு விமர்சகர், "இது இன்னும் 100 அம்சங்களைப் பெறும் ஒரு படம், இது மற்ற எல்லா அம்சங்களிலும் கடந்து செல்ல முடியாவிட்டாலும் கூட அதன் தொழில்நுட்ப திரைப்படத் தயாரிப்பு அம்சங்களை நன்றாக உள்ளது எனக் கூறினார். நியூஸ் டுடேயின்'' ஒரு விமர்சகர் மேலும் கூறுகையில், "ஒரு நல்ல, திடமான திரைகதை இருந்தபோதிலும், திரைப்படம் மரணதண்டனைக்கு வழிவகுக்கிறது."

மேற்கோள்கள் 

இந்திய நாடகத் திரைப்படங்கள்
இந்தியத் தமிழ்த் திரைப்படங்கள்
2019 தமிழ்த் திரைப்படங்கள்
மம்தா சங்கர்

மம்தா சங்கர் (Mamata Shankar) (பிறப்பு 7 ஜனவரி 1955) ஒரு இந்திய நடிகையும், நடனக் கலைஞருமாவார். மேற்கு வங்காளத் திரைப்படத்துறையில் பணியாற்றியதற்காக அறியப்பட்டவர். இவர், சத்யஜித் ராய், மிருணாள் சென், ரிதுபர்னோ கோஷ், புத்ததேவ் தாஸ்குப்தா, கவுதம் கோஷ் போன்றவர்கள் உட்பட பல இயக்குநர்களின் படங்களில் நடித்துள்ளார். ஒரு நடிகையாக இருப்பதைத் தவிர, இவர் ஒரு நடனக் கலைஞராகவும், நடன இயக்குனராகவும் அறியப்படுகிறார்.

ஆரம்பகால வாழ்க்கை 
உதய் சங்கர் மற்றும் அமலா சங்கர் ஆகிய நடனக் கலைஞர்களுக்கு 1955ஆம் ஆண்டில் மம்தா பிறந்தார். இவர் இசைக்கலைஞர் பண்டிட் ரவிசங்கரின் மருமகள். இவரது சகோதரர் ஆனந்த சங்கர், இந்திய-மேற்கத்திய இசையின் இணைவு இசைக்கலைஞராவார்.

கொல்கத்தாவின் 'உதய் சங்கர் இந்தியா கலாச்சார மைய'த்தில் தனது தாய் அமலா சங்கரிடம் நடனத்தில் பயிற்சி பெற்றார்.

தொழில் 
இயக்குநர் மிருணாள் சென்னின் இயக்கத்தில் 1976ஆம் ஆண்டில் வெளியான மிருகாயா என்ற படத்துடன் திரைப்படங்களில் அறிமுகமானார். இந்த படம் அந்த ஆண்டின் சிறந்த திரைப்படத்திற்கான தேசிய திரைப்பட விருதை வென்றது.

திருமணத்துக்குப் பின்னர், 1986 ஆம் ஆண்டில் நிறுவப்பட்ட உதயன் - மம்தா சங்கர் நடன நிறுவனத்தை நடத்தி வருகிறார். மேலும் இது உலகெங்கிலும் பரவலாகப் பயணிக்கிறது. இந்த குழு 1978 இல் நிறுவப்பட்டது. 1979 ஆம் ஆண்டில்  இரவீந்திரநாத் தாகூரின் சந்தாலிகா என்ற படைப்பை தனது முதல் தயாரிப்பாகக் கொண்டிருந்தது.  அதைத் தொடர்ந்து ஹோரிகேலா, ஆஜ்கர் ஏகலபியா, மிலாப், ஷிகார், மதர் எர்த், அமிர்தஸ்யபுத்ரா , சபாரி போன்ற நிகழ்ச்சிகளையும் நடத்தியது.

சொந்த வாழ்க்கை 
சந்திரதேவ் கோஷ் என்பவருடன் திருமணம் நடந்தது. இதன்மூலம் இவர்களுக்கு இரத்துல் சங்கர் மற்றும் இரஜீத் சங்கர் என்ற இரண்டு மகன்கள் உள்ளனர்.

விருதுகள் 

 1992: தேசியத் திரைப்பட விருது - சிறப்பு நடுவர் விருது (சிறப்புத் திரைப்படம்) : அகந்துக்
 1993: "சகா பிரசகா" படத்துக்கான பி.எஃப்.ஜே.ஏ விருது-சிறந்த துணை நடிகை விருது
 2000: பி.எஃப்.ஜே.ஏ விருது - "உத்சாப்" படத்திற்கான சிறந்த துணை நடிகைக்கான விருது

மேற்கோள்கள்

வெளி இணைப்புகள் 

 Mamta Shankar Dance Company, website
 Mamata Shankar Ballet Troupe website 

20 ஆம் நூற்றாண்டின் இந்திய நடிகைகள்
வங்காளத் திரைப்பட நடிகைகள்
வாழும் நபர்கள்
1955 பிறப்புகள்
இந்தியப் பெண் நடனக் கலைஞர்கள்
அழகர் ராமானுஜம்

அழகர் ராமானுஜம் (Alagar Ramanujam) இந்தியாவின் தமிழ்நாட்டைச் சேர்ந்த பொள்ளாச்சி நகரிலுள்ள  என்.ஜி.எம் கல்லூரியில் இயற்பியல் துறைத் தலைவராகவும் கல்லூரி முதல்வராகவும்  பணியாற்றினார். இயற்பியல் அறிஞரான இவர் பிரபஞ்சவியல், சார்பியல், அணி இயங்கியல் முதலான   துறைகளில் குறிப்பிடத்தக்க பங்களிப்புகளைச் செய்துள்ளார். இயற்பியலை குறிப்பாக பிரபஞ்சவியலை இந்திய தொன்மை தத்துவங்களோடு இணைக்கும் கருதுகோள்களை முன்வைக்கும் அறிவியல் ஆன்மிகப் பேச்சாளராக அழகர் அறியப்படுகின்றார். இந்திய இயற்பியல் காங்கிரசு, பொது சார்பியல் மற்றும் ஈர்ப்பியல் குழுக்களில் இவர் ஆயுட்கால உறுப்பினராவார்.

வாழ்க்கைச் சுருக்கம் 

அழகர் 1941 ஆம் ஆண்டு மே மாதம் 8 ஆம் நாள் தமிழகத்தில் விருதுநகருக்கு அருகாமையிலுள்ள ஒரு குக்கிராமத்தில் பிறந்தார். தனது முனைவர் பட்டத்தை திருச்சி புனிதர் யோசேப்பு கல்லூரியில் 1980 ஆம் ஆண்டில் துகள் அறிவியல் மற்றும் சார்பியல் தத்துவத்தில பெற்றார்.. 30 ஆண்டுகளாக என்.ஜி.எம் கல்லூரியில் இயற்பியல் துறையில் ஆராய்ச்சியில் ஈடுபட்டு 2000 ஆம் ஆண்டு ஓய்வு பெற்றார். மறைந்த மகான் வேதாத்திரி அவர்களின் தத்துவங்களை இயற்பியலோடு இணைக்கும் ஆய்வுக்கட்டுரைகளை புகழ் பெற்ற 'இந்திய இயற்பியல் இதழ்' முதலான ஆய்வுத்தொகுப்புகளில் வெளியிட்டுள்ளார். வேதாத்திரி மகரிசியோடு நேரடிச் சீடராக 10 வருடத்துக்கும் மேலாக ஆன்மிக அனுபவம் பெற்றுள்ளார். பேரளம் வேதாத்திரி மகரிசி ஆசிரம நிறுவனராக 15 வருடங்களுக்கும் மேலாக பணியாற்றி வருகின்றார். 
வேதாத்திரி மகரிசி எழுதின புத்தகங்களுக்கு அழகர் ராமானுஜம் முன்னுரை மற்றும் அணிந்துரைகள் எழுதி உள்ளார்.  தமிழ்நாட்டின்  ஆன்மீக அறிவியல் சொற்பொழிவாளர் மற்றும் பேச்சாளராகவும் அழகர் கருதப்படுகிறார்.

சமூக சேவை 
அழகர் ராமானுஜம்  அவர்கள் "எண்ணங்களின் சங்கமம்' என்ற, 800 தன்னார்வ தொண்டு நிறுவனங்களின் கூட்டமைப்பு மற்றும் சரணாலயம் என்ற சமூக அமைப்புடன் இணைந்து பல்வேறு சமூகத் தொண்டுகள் மற்றும் சொற்பொழிவுகள் நிகழ்த்துகிறார். திருவாரூர் மாவட்டம் பேரளம் என்ற கிராமத்தில் 'வேதாத்திரி மகரிஷி பெருவெளி ஆசிரமம்' என்ற அமைப்பை நிறுவியுள்ளார். இதன் மூலம் 'வள்ளலார் அன்னதான திட்டம்' என்ற திட்டம் மூலம் முதியோர்களின் வீடுகளுக்கு  உணவு தானம் செய்யப்படுகிறது. .

இயற்பியல் பங்களிப்பு 

விண்வெளியைச் சார்ந்த நிறைக்குண்டான சமன்பாடு, அதன் தொடர்ச்சியாக நியூட்டனின் புவிஈர்ப்புச் சமன்பாட்டைத் தருவித்தல், பிரபஞ்ச விரிவுக்குறித்த ஊபுல் கோட்பாட்டை மேம்படுத்துதல் , பிரிட்மான் சமன்பாடுகளை மேம்படுத்துதல் , இருண்ட ஆற்றல் விளக்கம்  முதலான இவருடை பல இயற்பியல் புத்தறிவுப் பங்களிப்புகள் உலக அரங்கில் பிரசுரிக்கப்பட்டுள்ளன.

மேற்கோள்கள்

வெளி இணைப்புகள் 

என்னில் மலர்ந்த வேதாத்திரிய விதைகள். ISBN 8184460635,9788184460636

1941 பிறப்புகள்
இயற்பியலாளர்கள்
விருதுநகர் மாவட்ட நபர்கள்
கார்த்திகேய மூர்த்தி

கார்த்திகேய மூர்த்தி (Karthikeya Murthy) இந்தியத் திரைப்பட இசையமைப்பாளரும், பாடகரும், பாடலாசிரியரும், இசைத் தயாரிப்பாளரும் ஆவார். இவர் தமிழ், தெலுங்கு என இருமொழிகளில் வெளியிடப்பட்ட மூணே மூணு வார்த்தை திரைப்படத்தில் அறிமுகமானார். கே. டி. (கருப்புதுறை) திரைப்படத்தில் இசையமைத்ததற்காக அறியப்படுகிறார்.

தனிப்பட்ட வாழ்க்கை 
கார்த்திகேயன் கருநாடகப் பாரம்பரிய இசையை செங்கல்பட்டு அரங்கநாதன், டி. கே. ஜே. சுகன்யா, பிரேமலதா ஆகியோரிடமிருந்து பயிற்சி பெற்றார். மேற்கத்தியப் பாரம்பரிய இசையை அப்துல் சத்தாரிடமிருந்து பயிற்சி பெற்றார். மிருதங்க இசைக்கலைஞர் டி. கே. மூர்த்தியின் பேரன் கார்த்திகேயன். இவரது தந்தை சென்னை அகில இந்திய வானொலி இசையமைப்பாளராக இருந்தார். பௌதீசுவர பாகவதர் (கருநாடகப் பாடகர்), தாணு பாகவதர் (கருநாடகப் பாடகர்), சுப்பிரமணிய பாகவதர் (கருநாடகப் பாடகர்), தாணு சுப்பிரமணிய பாகவதர், மிருதங்கம் டி. கே. ஜெயராமன் என இவரது குடும்பத்தில் 7-ஆவது தலைமுறை இசைக்கலைஞராக உள்ளார். இவரது மூதாதையர்கள் அரசவை இசைக்கலைஞர்கள் ஆவர்.

தொழில் வாழ்க்கை 
கார்த்திகேய மூர்த்தி பள்ளியில் படிக்கும் போது "புரோ-டீன்சு" என்ற இசைக்குழுவை உருவாக்கி, தனது இசை வாழ்க்கையைத் தொடங்கினார். பின்னர் சன் தொலைக்காட்சி இசைக்குழுவின் தேடல் போட்டிக்காக "மெட்ராசு டியூன்சு" என்று மறுபெயரிடப்பட்டது. திரைப்படங்களுக்கு இசையமைப்பதற்கு முன்பு ஒரு தனி இசையமைப்பாளராக குறும்படங்கள், விளம்பரப் படங்கள், ஆவணப்படங்கள் ஆகியவற்றில் பணியாற்றினார். மெட்ராசு டியூன்சின் ஒரு பகுதியாக, புகழ்பெற்ற இசையமைப்பாளர் ஏ. ஆர். ரகுமானும்,  சரிகம நிறுவனமும் இணைந்து நடத்திய "ஊ ல ல லா" என்ற இசைக்குழுத் தேடல் போட்டியில் வெற்றி பெற்றார். ரகுமானின் பதிவரங்கில் ஆவணப்படம் ஒன்றைப் பதிவு செய்து வென்ற பிறகு, "ஒரு கூடை பாசம்" என்ற இயக்குநர் கே. பாலச்சந்தரின் கடைசி மேடை நிகழ்ச்சிக்கு  "கார்த்திக் ஐயர்" என்ற மேடைப் பெயரில் இசைக் குறிப்புகளை எழுதினார்.

திரைப்படத் தயாரிப்பாளரும், பாடகரும், நடிகருமான எஸ். பி. பி. சரண் கார்த்திகேய மூர்த்தியை  கல்லூரி நிகழ்வொன்றில், ஒரு பாடலைப் பதிவு செய்யும் போது சந்தித்தார். இந்த சந்திப்பு மதுமித்ரா இயக்கிய "மூணே மூணு வார்த்தை" (தமிழ்), "மூடு முக்கல்லோ செப்பலண்டி" (தெலுங்கு) என்ற இருமொழித் திரைப்படத்தில் கார்த்திகேய மூர்த்தியை இசையமைப்பாளராக இணைக்க வழிவகுத்தது. மூணே மூணு வார்த்தை படத்தில் ஒற்றைப் பாடல் வெளியீட்டு நிகழ்ச்சியில், மூத்த பாடகர் எஸ். பி. பாலசுப்பிரமணியம் முதன்முறையாக கார்த்திகேயாவுடன் பியானோ இசைக்கருவியில் அமைந்த ஒரு பாடலைப் பாடினார். அப்போது கார்த்திகேய மூர்த்தி இசையமைக்கும் திறமையை ஆஸ்கார் விருது பெற்ற இசையமைப்பாளர் ஏ. ஆர். ரகுமானுடன் ஒப்பிட்டார்.

மேற்கோள்கள்

வெளி இணைப்புகள்
 

1985 பிறப்புகள்
வாழும் நபர்கள்
தமிழிசைக் கலைஞர்கள்
தமிழ்த் திரைப்பட இசையமைப்பாளர்கள்
தமிழ்த் திரைப்படப் பின்னணிப் பாடகர்கள்
தமிழ் பாடகர்கள்
மூணே மூணு வார்த்தை

மூணே மூணு வார்த்தை (Moone Moonu Varthai) என்பது 2015 இல் மதுமிதா இயக்கத்தில் வெளிவந்த இந்தியத் தமிழ் நகைச்சுவைத் திரைப்படம். இதில் அர்ஜுன் சிதம்பரம், அதிதி செங்கப்பா, வெங்கடேசு அரிநாதன் முன்னணி வேடங்களில் நடித்திருந்தனர்..  இருமொழித் திட்டம், இது ஒரே நேரத்தில் தெலுங்கு மொழியில் மூடு முக்கல்லோ செப்பலண்டி என்ற தலைப்பில் சற்றே வித்தியாசமான நடிகர்களுடன் செய்யப்பட்டது. பாடலாசிரியர், பாடகர், மூத்த பாடலாசிரியர் வெண்ணெல காந்தியின் மகனும் ராகெண்டு மௌலி தெலுங்கு பதிப்பில் முன்னணி நடிகராக உள்ளார். எஸ். பி. பி. சரண் தயாரித்த படம், இசையமைப்பாளர் கார்த்திகேய மூர்த்தி, கலை இயக்குநர் மணி கார்த்திக், படத்தொகுப்பாளர் கிரண் காந்தி உள்ளிட்ட பல தொழில்நுட்ப வல்லுநர்கள் அறிமுகமானார்கள்.

நடிகர்கள்

தமிழ்ப் பதிப்பு 
 அர்ஜுன் சிதம்பரம் - அர்ஜூன்
 அதிதி செங்கப்பா - அஞ்சலி
 அரிநாதன் வெங்கடேசு - கர்ணன்
 அர்ஜுனின் தாத்தா சுப்பிரமணியமாக எஸ். பி. பாலசுப்பிரமணியம் 
 மாலினியாக இலட்சுமி (தெலுங்கு பதிப்பில் லட்சுமி), அர்ஜுனின் பாட்டி
 பாக்யராஜாக கே. பாக்யராஜ் 
 இராமனாக எம். எஸ். பாஸ்கர் 
 கார்த்தியாக நிதின் சத்யா 
 ரோபோ சங்கர் 
 கர்ணனின் காதலியும், மனைவி கீர்த்தியாக - தர்சனா இராஜேந்திரன்
 ஆரத்தி
 விருந்தினர் தோற்றத்தில் சேதுராமனாக (தெலுங்கு பதிப்பில் முத்து கிருஷ்ணா) எஸ். பி. பி. சரண்

மேற்கோள்கள் 

2015 தமிழ்த் திரைப்படங்கள்
2015 தெலுங்குத் திரைப்படங்கள்
இந்தியத் தமிழ்த் திரைப்படங்கள்
இந்தியத் தெலுங்குத் திரைப்படங்கள்
கே. பாக்யராஜ் நடித்த திரைப்படங்கள்
லட்சுமி நடித்த திரைப்படங்கள்
எஸ். பி. பாலசுப்பிரமணியம் நடித்த தமிழ்த் திரைப்படங்கள்
எம். எசு. பாசுகர் நடித்த திரைப்படங்கள்
க. முத்துவேல்

க. முத்துவேல் (K. Muthuvel)(பிறப்பு: 1 ஜூலை 1946 - இறப்பு: 23 ஜூலை 2016) என்பவர் இந்திய அரசியல்வாதி மற்றும் தமிழகச் சட்டமன்றத்தின் முன்னாள் உறுப்பினர் ஆவார். இவர் 1984ஆம் ஆண்டு நடைபெற்ற தேர்தலில் முதுகுளத்தூர் தொகுதியிலிருந்து தமிழகச் சட்டமன்றத்திற்குத் தேர்ந்தெடுக்கப்பட்டார்.

ஆரம்ப கால வாழ்க்கை 
இவர் ஜூலை 1 1946ஆம் ஆண்டு கருப்பையாத்தேவர் இலட்சுமி அம்மாள் தம்பதியரின் மகனாக இராமநாதபுரம் கமுதி அருகேயுள்ள கரிசல்குளத்தில் பிறந்தார்.மாணவர் தலைவராகப் பல நடவடிக்கைகளில் பங்கேற்றார் இவர் வருவாய் ஆய்வாளராக இராமநாதபுர மாவட்டம் ஆர் எஸ். மங்கலத்தில் பணியாற்றினார். பின்னர் இவர் என். கரிசல்குளம் ஊராட்சி மன்றத் தலைவராகத் தேர்ந்தெடுக்கப்பட்டார்.

அரசியல் வாழ்க்கை 
பசும்பொன் முத்துராமலிங்க தேவரின் வழிகாட்டுதலின் கீழ் சுபாஸ் சந்திரபோஸ் உருவாக்கிய இந்தியத் தேசிய அரசியல் கட்சியான அனைத்திந்திய பார்வர்டு பிளாக் கட்சியில்சேர்ந்தார்.

அகில இந்திய ஃபார்வர்ட் பிளாக் கட்சியின் மத்திய குழுவின் உறுப்பினராகத் தேர்ந்தெடுக்கப்பட்டார். இராமநாதபுரத்தின் கமுதியில் உள்ள பசும்பொன் முத்துராமலிங்க தேவர் கல்லூரியின் இணை செயலாளரானார்.

1984ஆம் ஆண்டு நடைபெற்ற தமிழ்நாடு சட்டமன்றத் தேர்தலில் முதுகுளத்தூர் தொகுதியிலிருந்து தமிழகச் சட்டமன்றத்திற்குத் தேர்ந்தெடுக்கப்பட்டார்.

இவர் அனைத்திந்திய பார்வர்டு பிளாக்கின் தமிழ்நாட்டின் மாநிலத் தலைவராக தேர்ந்தெடுக்கப்பட்டார். கமுதியின் பசும்பொன் முத்துராமலிங்க தேவர் அறக்கட்டளையின் தலைவரான பின்னர் இவர், தென்தமிழ்நாட்டில் உள்ள அனைத்து பிற்படுத்தப்பட்டோர் சமூகத்தின் முன்னேற்றத்திற்காகப் பல நடவடிக்கைகளை எடுத்தார்.

மேற்கோள்கள் 

1946 பிறப்புகள்
வாழும் நபர்கள்
என். டென்னிஸ்

என். டென்னிஸ் (23 சனவரி 1929 - 21 சூன் 2013) என்பவர் இந்திய அரசியல்வாதியாவார். இவர் நாகர்கோயில் தொகுதியில் இருந்து நாடாளுமன்ற உறுப்பினராக தேர்வு செய்யப்பட்டார். 1980, 1984, 1989, 1991 தேர்தல்களில் இந்திய தேசிய காங்கிரஸ் வேட்பாளராகவும், 1996, 1998 தேர்தல்களில் தமிழ் மாநில காங்கிரஸ் வேட்பாளராகவும் நாகர்கோயில் தொகுதியில் இருந்து மக்களவைக்கு ஆறு முறை தேர்ந்தெடுக்கப்பட்டார். உடல் நலக்குறைவால் இவர் 2013 இல் இறந்தார்.

ஆரம்ப கால வாழ்க்கை 
இவர் பாளையங்கோட்டை செயின்ட் ஜான்ஸ் கல்லூரியில் கல்வி பயின்றார். கல்கத்தா (மேற்கு வங்கம்) பல்கலைக்கழகக் கல்லூரியில் முதுகலை பட்டம் பெற்றார். அதே நேரத்தில் எர்ணாகுளம் சட்டக் கல்லூரி மற்றும் திருவனந்தபுரம் சட்டக் கல்லூரியில் (கேரளம்) சட்டப் படிப்பைப் படித்தார்.

பொது வாழ்க்கை 

 1964-68 :  துணைத் தலைவர், மாவட்ட காங்கிரஸ் கமிட்டி, கீழ்குளம் பேரூராட்சித் தலைவர்.
 1965-76 : கிள்ளியூர் ஊராட்சி ஒன்றிய பெருந்தலைவர்தலைவர். 
 1971-76 :  தமிழ்நாடு சட்டமன்ற உறுப்பினர். 
 1972-73 :  நாடாளுமன்ற மற்றும் சட்டமன்றத் தொகுதி மறு வரையரை ஆணைய இணை உறுப்பினர்.
 1975-78 : காங்கிரஸ் (இ) தலைவர், கன்னியாகுமரி, தமிழ்நாடு 
 1980 : 7 ஆவது மக்களவை உறுப்பினர் 
 1984 : 8 ஆவது மக்களவைக்கு மீண்டும் தேர்ந்தெடுக்கப்பட்டார் (2 ஆவது முறை)
 1988-95 : துணைத் தலைவர், பிரதேச காங்கிரஸ் கமிட்டி (இ), தமிழ்நாடு
 1989 : 9 ஆவது மக்களவைக்கு மீண்டும் தேர்ந்தெடுக்கப்பட்டார் (3 ஆவது முறை)
 1991 : 10 ஆவது மக்களவைக்கு மீண்டும் தேர்ந்தெடுக்கப்பட்டார் (4 ஆவது முறை) 
 1996 : 11 ஆவது மக்களவைக்கு மீண்டும் தேர்ந்தெடுக்கப்பட்டார் (5 ஆவது முறை)
 1998 : 12 ஆவது மக்களவைக்கு மீண்டும் தேர்ந்தெடுக்கப்பட்டார் (6 ஆவது முறை)

குறிப்புகள் 
 

தமிழ் மாநில காங்கிரசு அரசியல்வாதிகள்
தமிழ்நாட்டைச் சேர்ந்த மக்களவை உறுப்பினர்கள்
12வது மக்களவை உறுப்பினர்கள்
11வது மக்களவை உறுப்பினர்கள்
10வது மக்களவை உறுப்பினர்கள்
9வது மக்களவை உறுப்பினர்கள்
8வது மக்களவை உறுப்பினர்கள்
7வது மக்களவை உறுப்பினர்கள்
1929 பிறப்புகள்
2013 இறப்புகள்
கன்னியாகுமரி மாவட்ட நபர்கள்
5 ஆவது தமிழ்நாடு சட்டமன்ற உறுப்பினர்கள்
ஜே. மல்சாவ்மா

ஜே. மல்சாவ்மா, மிசோ எழுத்தாளர் மற்றும் இந்தியாவைச் சேர்ந்த அறிஞர் ஆவார். இலக்கியத் துறையில் இவர் செய்த பங்களிப்புகளுக்காக , இந்திய அரசு, 2013ஆம் ஆண்டில், இந்தியாவின் நான்காவது மிக உயர்ந்த குடிமை விருதான பத்மஸ்ரீ விருதை வழங்கி கவுரவித்தது.

சுயசரிதை 
ஜே. மால்சாவ்மா வடகிழக்கு இந்திய மாநிலமான மிசோரத்தில் உள்ள அய்சால் நகரைச் சேர்ந்தவர். மிசோ மொழியில் நன்கு அறியப்பட்ட எழுத்தாளர் ஆவார். இவர் மிசோ கலாச்சாரம் மற்றும் கவிதை பற்றிய பல புத்தகங்களை எழுதியுள்ளார். இவரது புத்தகம், வாங்லாய் என்பது மிசோ மதம் மற்றும் கலாச்சாரம் பற்றிய கட்டுரைகள் மற்றும் தேர்ந்தெடுக்கப்பட்ட மிசோ ஆளுமைகளின் வாழ்க்கை வரலாறுகளுடன் கூடிய வெளியீடாகும். மிசோ கவிதைகள் - பழைய மற்றும் புதிய கவிதைகளின் தொகுப்பு, அவற்றில் சில பிரித்தானிய காலத்தைச் சேர்ந்தவை. கான் மிசியா மற்றும் சோசியா அவரது குறிப்பிடத்தக்கப் படைப்புகளாகும்.

 
 
 
 
 
 

மல்சாவ்மா 2001இல் பெற்ற மிசோ கழக கடிதத்திடமிருந்து கழக விருதைப் பெற்றவர். மிசோ எழுத்தாளர்கள் சங்கத்திடமிருந்து பாராட்டுச் சான்றிதழையும் மூன்று முறை பெற்றுள்ளார். இவருக்கு 2013ஆம் ஆண்டில், பத்மஸ்ரீ குடிமை விருதை இந்திய அரசு வழங்கியது.

மல்சாவ்மா மிசோ வெளியீட்டு வாரியம் மற்றும் பழங்குடி கலை, கலாச்சாரம், மொழி மற்றும் மாநில கலை மற்றும் கலாச்சார பாரம்பரிய அறக்கட்டளை ஆகியவற்றில் உறுப்பினராக உள்ளார். 1964-65 காலப்பகுதியில் மிசோ கழக கடிதத்தின் நிறுவனர் செயலாளராக இருந்தார், பின்னர் அதன் ஆலோசகராக இருந்தார்.

ஜே. மால்சாவ்மா மிசோரத்தில் உள்ள அய்சால், சார்காவ்ட், மெக்டொனால்ட் மலைப்பகுதியில் வசிக்கிறார்.

மேலும் காண்க 

 மிசோ மொழி

மேற்கோள்கள்

வெளி இணைப்புகள் 
 

இந்திய ஆங்கில எழுத்தாளர்கள்
இலக்கியம் மற்றும் கல்வியில் பத்மசிறீ விருது பெற்றவர்கள்
வாழும் நபர்கள்
மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
மிசோரம் நபர்கள்
அதார் பூனாவாலா

அதார் பூனாவாலா (Adar Poonawalla)  (பிறப்பு: 14 சன்வரி 1981) கொரோனா வைரசு போன்ற தொற்று நோய்களுக்கு தடுப்பூசி மருந்துகள் உற்பத்தி செய்யும் சீரம் நிறுவனத்தின்  தலைமைச் செயல் அலுவலர் ஆக 2011-ஆம் ஆண்டு முதல் செயல்படுகிறார்.  மேலும் இவர் மேக்மா நிதி நிறுவனத்தின் தலைவராக மே 2021 முதல் செயல்படுகிறார். இவரது தந்தை சைரஸ் எஸ். பூனாவாலா  சீரம் நிறுவனத்தின் நிறுவனத் தலைவர் ஆவார்.

மேற்கோள்கள்

வெளி இணைப்புகள் 
 Official website
 அதார் பூனாவாலா: சீரம் தடுப்பூசி சாம்ராஜ்ஜியம் உருவானது எப்படி?

1981 பிறப்புகள் 
வாழும் நபர்கள் 
இந்தியத் தொழிலதிபர்கள்
புனே நபர்கள்
பார்சி மக்கள்
இந்திய கோடீசுவரர்கள்
யோக் ஜேபி

யோக் ஜாபி என்பவர் தென்னிந்திய திரைப்பட நடிகர் ஆவார். இவர் குணச்சித்திர வேடங்களிலும், எதிர் நாயகனாகவும் தமிழ், தெலுங்கு, மலையாளம் ஆகிய மொழித் திரைப்படங்களில் நடித்துள்ளார். 2013 இல் நலன் குமாரசாமி இயக்கத்தில் வெளிவந்த சூது கவ்வும் திரைப்படத்தில் காவலராக நடித்தார். அந்தக் கதாபாத்திரத்தில் நன்றாக நடித்ததால் புகழ் பெற்றார்.

தொழில் 
யோக் ஜேபி 2003 இல் இயக்குநர் கௌதம் மேனனின் காக்க காக்க திரைப்படத்தில் அறிமுகமானார். அதன் பின்பு அறிந்தும் அறியாமலும், வேட்டையாடு விளையாடு, பில்லா போன்ற பல திரைப்படங்களில் நடித்தார்.

2013 ஆம் ஆண்டு நலன் குமாரசாமி இயக்கத்தில் சூது கவ்வும் என்ற திரைப்படத்தில் பிரம்மா என்ற காவலராக நடித்தார். எதிர்நாயகனான அந்த வேடத்தில் சிறப்பாக நடித்ததால் புகழ்பெற்றார். 2013 ஆம் ஆண்டு சிறந்த எதிர்நாயகனுக்கான விஜய் தொலைக்காட்சி விருதுக்குப் பரிந்துரைக்கப்பட்டார்.

7 வது நாளில் (2014) என்ற மலையாள படத்தில் முதல் முறையாகத் தோன்றினார்.

செயல்பாடுகள்
யோக் ஜேபி சென்னையைச் சேர்ந்த நாடக நிறுவனமான தியேட்டர் ஒய் என்பதன் நிறுவனர் ஆவார். இவர் இந்தியாவில் பல்வேறு கல்லூரிகள் மற்றும் பள்ளிகளில் பணியாற்றியுள்ளார் மற்றும் பிரித்தானிய கவுன்சில் மற்றும் ஐக்கிய நாடுகள் சபை போன்ற சர்வதேச நபர்களுடன்  பணியாற்றியுள்ளார்.

யோக் ஜேபியின் தியேட்டர் ஒய் கல்வி பாடத்திட்டத்தில் கலை பயிற்றுவிக்கிறது. இவர் 2012-13 ஆம் ஆண்டிற்கான கலாச்சாரத் தலைவர்களுக்கான செவனிங்-க்ளோர் லீடர்ஷிப் திட்டத்தில் மதிப்புமிக்க சர்வதேச ஸ்காலர்ஷிப் பெற்றவர். இந்த உதவித்தொகைக்கு உலகளவில் தேர்ந்தெடுக்கப்பட்ட நான்கு அறிஞர்களில் ஒருவர் இவர்.

திரைப்படவியல்

குறிப்புகள்

வெளி இணைப்புகள் 

தெலுங்குத் திரைப்பட நடிகர்கள்
மலையாளத் திரைப்பட நடிகர்கள்
தமிழ்த் திரைப்பட நடிகர்கள்
வாழும் நபர்கள்
கூல் சுரேஷ்

கூல் சுரேஷ் என்பவர் தமிழ் திரைப்பட நகைச்சுவை நடிகர் ஆவார். பெரும்பாலும் நகைச்சுவை நடிகராக திரைப்படங்களில் நடித்துள்ளார்.சில படங்களில் சிறிய அளவிலான எதிர்நாயகனாக நடித்துள்ளார்.

தொழில் 
சுரேஷ் 2001 ஆம் ஆண்டு சாக்லேட் திரைப்படம் மூலம் அறிமுகமானார். காக்க காக்க (2003) மற்றும் தேவதையைக் கண்டேன் (2005) ஆகிய படங்களிலும் நகைச்சுவைப் பாத்திரங்களில் நடித்தார். நடிகர்கள் சிங்கம் புலி மற்றும் சந்தானம் ஆகியோருடன் நகைச்சுவை பாத்திரங்களில் நடித்துள்ளார்.

2018 இல் ஹரி உத்ரா இயக்கத்தில் படித்தவுடன் கிழித்து விடவும் திரைப்படத்தில் கூல் சுரேஷ், பிரதீக், ஸ்ரீதர், சீனி ஆகியோர் முக்கிய கதாபாத்திரங்களில் நடித்தனர். இதுவே சுரேஷ் நாயகனாக நடித்த முதல் திரைப்படம் ஆகும். புலனாய்வு திரில்லர் சித்திராம் சொல்லாடி படத்திலும் அவர் முக்கிய கதாபாத்திரத்தில் நடிப்பார்.

திரைப்படவியல் 

 படங்கள்

தொலைக்காட்சி

 உறவுகள் (2009 - 2012)
 அது இது எது (2012)
 ஜீன்ஸ் (2018) 
 தாயா தாரமா?
 தில்லு முல்லு (2019)

குறிப்புகள்

வெளி இணைப்புகள் 

Cool Suresh

தமிழ்த் திரைப்பட நடிகர்கள்
தமிழ் நகைச்சுவை நடிகர்கள்
வாழும் நபர்கள்
மோனிசா உன்னி

மோனிசா உன்னி (Monisha Unni; 24 சனவரி 1971 - 5 திசம்பர் 1992) ஒரு இந்திய திரைப்பட நடிகை, மலையாள சினிமாவில் தனது படைப்புகளுக்கு பெயர் பெற்றவர்.

மோனிசா உன்னி மலையாளத் திரைப்பட நடிகையாவார். இவர் நடித்து 1986 ஆண்டில் வெளியான முதல் திரைப்படம் நகக்க்ஷதங்கள். இந்த திரைப்படம் மூலம் இவர் சிறந்த நடிகைக்கான தேசிய திரைப்பட விருதைப் பெற்றார்.

சாரதா, சோபனா, மீரா ஜாஸ்மின், சுரபி இலட்சுமி மற்றும் ஷோபாஆகியோருடன் சிறந்த நடிகைக்கான தேசிய திரைப்பட விருதை வென்ற ஆறு மலையாள நடிகைகளில் மோனிசா உன்னியும் ஒருவர்.

தனது குறுகிய கால திரையுலக வாழ்வில், எம். டி. வாசுதேவன் நாயர்,அரிகரன், பிரியதர்சன், அசயன்,கமல் மற்றும் சிபி மலையில் போன்ற இயக்குனர்களுடன் மோனிஷா பணியாற்றியுள்ளார்.

ஆரம்பகால வாழ்க்கை 
மோனிஷா உன்னி 1971 ஆம் ஆண்டில் கோழிக்கோடு பன்னியங்கராவில் நாராயணன் உன்னி, ஸ்ரீதேவி உன்னி ஆகியோருக்கு பிறந்தார். நாராயணன் உன்னி கேரள மாநிலம் பாலக்காடு மாவட்டத்திலுள்ள சோர்னூரிலிருந்து வந்து பெங்களூரில் தோல் வியாபாரம் செய்து வந்தார், அங்கு மோனிசா வளர்க்கப்பட்டார். ஸ்ரீதேவி உன்னி மோகினியாட்டத்தில் பயிற்சி பெற்ற நடனக் கலைஞர். மோனிசா தனது குழந்தைப் பருவத்தில் நடனம் கற்கத் தொடங்கினார், மேலும் ஒன்பது வயதாக இருந்தபோது மேடையில் தனது முதல் நடன அறங்கேற்றம் செய்தார்.

1985 இல் கர்நாடக மாநில அளவிலான மோகினியாட்டம் போட்டியில் கெளசிகா விருதை வென்றார். பெங்களூரிலுள்ள செயின்ட் சார்லஸ் உயர்நிலைப் பள்ளியிலும், பெங்களூர் பிஷப் காட்டன் பெண்கள் பள்ளியிலும் தனது பள்ளிப்படிப்பை முடித்தார். பெங்களூரில் உள்ள மவுண்ட் கார்மல் கல்லூரியில் உளவியலில் பட்டம் பெற்றார். அவருக்கு சசித் உன்னி என்ற மூத்த சகோதரும் உள்ளார்.

மரணம்
மோனிசா உன்னி செப்படிவித்யா என்ற மலையாளத் திரைப்படத்தில் பணிபுரிந்து வந்தபோது கார் விபத்தில் இறந்தார். 1992 திசம்பர் 5 அன்று, மோனிசா, அவரது தாயார் சிறிதேவி உண்ணி ஆகியோருடன் சென்ற கார், ஆலப்புழாவில் உள்ள சேர்த்தலை அருகே  தேசிய நெடுஞ்சாலையில் சேர்ந்தலாவில் இருந்து முஹம்மா நோக்கிச் சென்ற கேரள அரசுப் பேருந்து மீது மோதியதில் விபத்து ஏற்பட்டது. அவரது தாயார் எலும்பு முறிவுகள் மற்றும் காயங்களுடன் உயிர் தப்பினார். பலத்த காயமடைந்த மோனிசா உயிரிழந்தார்.

மேற்கோள்கள்

வெளி இணைப்புகள் 
 Monisha at MSI
 

தெலுங்குத் திரைப்பட நடிகைகள்
தமிழ்த் திரைப்பட நடிகைகள்
20 ஆம் நூற்றாண்டின் இந்திய நடிகைகள்
கேரள நடிகைகள்
1992 இறப்புகள்
1971 பிறப்புகள்
மலையாளத் திரைப்பட நடிகைகள்
கோழிக்கோடு மாவட்ட நபர்கள்